rejauldu/bengali-wikipedia huggingface dataset:
বদর-উন-নেসা বেগম (; অর্থ "মহিলাদের মধ্যে পূর্ণ চাঁদ"; জন্মঃ ১৭ নভেম্বর, ১৯৪৭, মৃত্যুঃ ৯ এপ্রিল, ১৬৭০) এককজন মোগল রাজকন্যা। তিনি মোগল সম্রাট  আওরঙ্গজেবের তৃতীয় কন্যা। তার মায়ের নাম নবাব বাই। মোগল রাজকন্যাদের মধ্যে বদর-উন-নেসা বেগম ছিলেন  জ্ঞানী, ধার্মিক এবং জনহিতকর কাজের জন্য বিখ্যাত।   জীবন  বদর-উন-নেসা বেগম তার দাদা সম্রাট শাহজাহানের শাসনামলে ১৬৪৭ সালে জন্মগ্রহণ করেন। তার মা নবাব বাই ছিলেন কাশ্মিরের রাজকুমারী। তিনি তারা বাবা-মায়ের তৃতীয় এবং শেষ সন্তান। তার বড় ভাই রাজকুমার মুহাম্মদ সুলতান এবং রাজকুমার মুহাম্মদ মুয়াজ্জাম (ভবিষ্যতের সম্রাট বাহাদুর শাহ )।  বদর-উন-নেসা বেগম পবিত্র কুরআন শরীফ মুখস্থ করেছিলেন, এবং তিনি প্রচুর ধর্মীয় বই পড়তেন। তিনি সারাজীবন মানুষের কল্যাণে কাজ করে গেছেন।  তার বিস্ময়কর চরিত্র, শান্ত স্বভাব, পাঠ্যাভাস ইত্যাদি কারণে সম্রাট আওরঙ্গজেব তাকে অনেক পছন্দ করতেন।   মৃত্যু  ১৬ এপ্রিল, ১৬৭০ সালে ২৯ বছর বয়সে, তার বাবার রাজত্বের তেরো বছরের সময় বদর-উন-নেসা বেগম মারা যান। আওরঙ্গজেব তার মৃত্যুতে অনেক কষ্ট পান।   তথ্যসূত্র   বিষয়শ্রেণী:তিমুরি রাজবংশ বিষয়শ্রেণী:কাশ্মীরি ব্যক্তি বিষয়শ্রেণী:১৬৭০-এ মৃত্যু বিষয়শ্রেণী:১৬৪৭-এ জন্ম বিষয়শ্রেণী:মুঘল রাজকুমারী বিষয়শ্রেণী:মুঘল অভিজাত বিষয়শ্রেণী:ভারতীয় রাজকীয় নারী বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি
:চকোরিয়া উপজেলা  :চকোরিয়া সুন্দরবন  :চক্রবর্তী, অমিয়  :চট্টগ্রাম-ত্রিপুরা বলিত বলয়  :চট্টগ্রাম ওয়ার সিমেট্রি  :চট্টগ্রাম কলেজিয়েট স্কুল  :চট্টগ্রাম প্রকৌশল ও প্রযুক্তি বিশ্ববিদ্যালয়  :চট্টগ্রাম বিশ্ববিদ্যালয়  :চট্টগ্রাম বিশ্ববিদ্যালয় জাদুঘর  :চট্টোপাধ্যায়, নিশিকান্ত  :চট্টোপাধ্যায়, বঙ্কিমচন্দ্র  :চট্টোপাধ্যায়, যোগেন্দ্রনাথ  :চট্টোপাধ্যায়, শরৎচন্দ্র  :চট্টোপাধ্যায়, সঞ্জীবচন্দ্র  :চট্টোপাধ্যায়, সুনীতিকুমার  :চড়কপূজা  :চন্দ্রকান্ত তর্কালঙ্কার, মহামহোপাধ্যায়  :চন্দ্রকেতুগড়  :চন্দ্রগুপ্ত, দ্বিতীয়  :চাঁদ রায়  :চাইল্ড, স্যার জসিয়া  :চামড়া শিল্প  :চারপত্র মুড়া  :চিংড়ি  :চিকিৎসা সাময়িকী  :চিড়িয়াখানা  :চিরস্থায়ী বন্দোবস্ত  :চুঁচুড়া  :চুড়িহাট্টা মসজিদ  :চুন্দ্রিগড়, ইব্রাহীম ইসমাইল  :চুয়াডাঙ্গা জেলা  :চুয়াডাঙ্গা সদর উপজেলা  :চৈতন্যচন্দ্রোদয়  :চৌধুরানী, নবাব ফয়জুন্নেসা  :চৌধুরী, আনোয়ারা বাহার  :চৌধুরী, আব্দুল কাইয়ুম  :চৌধুরী, আয়েশা বেদোরা  :চৌধুরী, আলী নওয়াব  :চৌধুরী, গোলাম ওয়াহেদ  :চৌধুরী, দেওয়ান তৈমুর রাজা  :চৌধুরী, নওয়াব আলী  :চৌধুরী, পার্বতী শংকর রায়  :চৌধুরী, বিচারপতি বদরুল হায়দার  :চৌধুরী, মহিমারঞ্জন রায়  :চৌধুরী, মোফাজ্জল হায়দার  :চৌধুরী, মোহাম্মদ এয়াকুব আলী  :চৌধুরী, হিমাঙ্গ শংকর রায়  :চৌধুরী, হুমায়ুন রশিদ
নিউক্লিয়ার ব্ল্যাস্ট রেকর্ডস হল একটি স্বাধীন রেকর্ড লেবেল ও ডাক যোগে অ্যালবাম পাঠানোর প্রতিষ্ঠান যার অফিস আছে জার্মানি, আমেরিকা ও ব্রাজিলে। ১৯৮৭ সালে জার্মানির মারকুস স্টেইজার এটা প্রতিষ্ঠা করেন। প্রাথমিকভাবে তারা শুধু হার্ডকোর পাঙ্ক অ্যালবাম বের করলেও তারা পরে মেলোডিক ডেথ মেটাল, গ্রিন্ডকোর, পাওয়ার মেটাল, ব্ল্যাক মেটাল ও উৎসর্গকৃত অ্যালবাম বের করা শুরু করে। নিউক্লিয়ার ব্ল্যাস্টকে মেটাল ধারার উপরের দিকের অ্যালবাম বলে মনে করা হয়। তাদের সবচেয়ে সফল শিল্পীরা হলেন টেস্টামেন্ট, এক্সোডাস, মনেমিক, ব্ল্যাইন্ড গার্ডিয়ান, সয়েলওয়ার্ক, ইন ফ্লেমস, মেশুজ্ঞাহ, ডিমু বরগীর, নাইল, ডেথ, বেহেমথ,এপিকা,ইলুভেইতি, ইকুইলিব্রিয়াম, নাইটউইশ ও ওভারকিল।  চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।   বহিঃসংযোগ   roadrunnerrecords.com  musicbrainz.org  বিষয়শ্রেণী:জার্মান রেকর্ড লেবেল
ক্লডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো এর সংক্ষিপ্ত রুপ), হলেন সুইশ পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।  কাস্টাগনলি হচ্ছেন একজন মার্জিত ট্যাগ টিম কুস্তিগির। তিনি হচ্ছেন ২ বারের আরওএইচ ওয়ার্ল্ড ট্যাগ টিম চ্যাম্পিয়ন (দ্য কিং অফ রেসলিং দলের ক্রিস হিরোর সাথে)। যেখানে তারা দুজনে মিলে সর্বমোট ৩৬৪ দিন উক্ত চ্যাম্পিয়নশীপটিতে রাজত্ব করেছেন, যেটি উক্ত কোম্পানির সবচেয়ে দীর্ঘ রাজত্ব করা চ্যাম্পিয়ন। একই সাথে তিনি হচ্ছেন ৩ বারের ডাব্লিউডাব্লিউই র ট্যাগ টিম চ্যাম্পিয়ন, এর মধ্যে ১ বার তিনি চ্যাম্পিয়নশীপটি জয়লাভ করেছেন টাইসন কিডের সাথে এবং বাকি ২ বার জয়লাভ করেছেন শেইমাসের সাথে। তিনি সুইশ মানি হোল্ডিং দলের সদস্য এরিস এবং ক্রিস হিরোর সাথে বিভিন্ন স্বাধীন সার্কিটের ট্যাগ টিম টাইটেল জয়লাভ করেছেন। তার মধ্যে উল্লেখযোগ্য হলো: জেসিডাব্লিউ ট্যাগ টিম চ্যাম্পিয়নশীপ এবং সিজেডডাব্লিউ ওয়ার্ল্ড ট্যাগ টিম চ্যাম্পিয়নশীপ। কাস্টাগনলি এবং হিরো রেসলিং অবজার্ভার নিউজলেটার দ্বারা আয়োজিত তাদের পাঠকদের ভোট দ্বারা নির্ধারিত ২০১০ সালের শ্রেষ্ঠ ট্যাগ টিমের পুরস্কার লাভ করেন। এছাড়াও তার একক ক্যারিয়ারে তিনি একই রকম সফল। তিনি তার একক ক্যারিয়ারে ১ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন এবং রেসলম্যানিয়া ৩০ এ আয়োজিত আন্দ্রে দ্য জায়ান্ট মেমোরিয়াল ট্রফির উদ্বোধনী বিজয়ী। এছাড়াও তিনি পিডাব্লিউজিতে পিডাব্লিউজি ওয়ার্ল্ড চ্যাম্পিয়নশীপ জয়লাভ করেছেন।  বিশেষত মার্কিন যুক্তরাষ্ট্রে, যখন তিনি ভিলেন চরিত্র চিত্রায়নের সময়, কাস্টাগনলি তার ইউরোপিয়ান ওরিজিনের উপর গুরুত্ব আরোপ করেন, যেটা তার কুস্তি চরিত্রের একটি অংশ। সে সময় তিনি ইউরোপিয়ান আপারকাট ব্যবহারের মাধ্যমে দাবি করেন তিনি একজন উচ্চতর বুদ্ধিসম্পন্ন এবং ফ্যাশন সংবেদনশীল ব্যক্তি।Very European Maneuvers PlaylistFive Very European Maneuvers for Antonio Cesaro  কাস্টাগনলি পেশাদার কুস্তিতে তার শক্তির জন্য অধিক পরিচিত। ডাব্লিউডাব্লিউই প্রায়শই তাকে সবচেয়ে সেরা এবং সবচেয়ে আন্ডাররেটেড কুস্তিগির হিসেবে উল্লেখ করে থাকেন। তিনি ২০১৩-২০১৬ পর্যন্ত রেসলিং অবজার্ভার নিউজলেটার দ্বারা স্বীকৃত ৪ বারের সবচেয়ে আন্ডাররেটেড কুস্তিগির, যেটি একটি বিশ্ব রেকর্ড।  তথ্যসূত্র  বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:প্রবাসী পেশাদার কুস্তিগির বিষয়শ্রেণী:পেশাদার কুস্তির প্রশিক্ষক বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
এমিলি জোঅ্যানা কেরি (; জন্ম: ৩০ এপ্রিল ২০০৩) একজন ইংরেজ অভিনেত্রী। তিনি মঞ্চে শিশু অভিনেত্রী হিসেবে এবং পরে বিবিসি ওয়ানের ধারাবাহিক নাটক ক্যাজুয়াল্টি (২০১৪-২০১৭, ২০২১) দিয়ে কর্মজীবন শুরু করেন। তিনি পরবর্তীকালে এইচবিওর কাল্পনিক ধারাবাহিক হাউজ অব দ্য ড্রাগন (২০২২)-এ তরুণী অ্যালিসেন্ট হাইটাওয়ার চরিত্রে অভিনয় করেন। এছাড়া তিনি বিবিসি আইপ্লেয়ারের কিশোর ধারাবাহিক গেট ইভেন (২০২০)-এ অভিনয় করেন।   প্রারম্ভিক জীবন  কেরি ২০০৩ সালের ৩০শে এপ্রিল বৃহত্তর লন্ডনের বার্নেট বরায় জন্মগ্রহণ করেন। তার পরিবার মঞ্চের সাথে জড়িত। তার দাদী ওয়েস্ট এন্ড থিয়েটারের পোশাক পরিকল্পনাকারী ছিলেন। কেরি তিন বছর বয়স থেকে তার দাদীকে মঞ্চের পিছনে সাহায্য করতেন। আট বছর বয়সে একজন প্রতিনিধি তাকে বাছাই করেন এবং সেখান থেকে তিনি শ্রেক মঞ্চনাটকে অভিনয় করেন। মাইকেল জেভিয়ার তাকে তার এমএক্স মাস্টারক্লাসের সপ্তাহান্তে অনুষ্ঠিত ক্লাসে পাঠদানের আমন্ত্রণ জানান। জেভিয়ারের সাথে তার দ্য সাউন্ড অব মিউজিক নাটক করতে গিয়ে পরিচয় হয়। কেরি এমএক্স মাস্টারক্লাসের একজন পৃষ্ঠপোষক।   চলচ্চিত্রের তালিকা   চলচ্চিত্র   বছর শিরোনাম চরিত্র টীকা  ২০১৭ ওয়ান্ডার ওম্যান (২০১৭-এর চলচ্চিত্র) কিশোরী ডায়ানা প্রিন্স  ২০১৮ টুম্ব রেইডার কিশোরী লারা ক্রফট  ২০২০ আনাস্তাসিয়া: ওয়ান্স আপন আ টাইম আনাস্তাসিয়া  ২০২১ হোয়ার ইজ আনা ফ্রাঙ্ক আনা ফ্রাঙ্ক কণ্ঠ  মনস্টার ফ্যামিলি টু মিলা স্টার কণ্ঠ ২০২২ দ্য লস্ট গার্লস কিশোরী ওয়েন্ডি ডার্লিং  দ্য ক্যান্টারভিল গৌস্ট  ভার্জিনিয়া ওটিস কণ্ঠ   টেলিভিশন   বছর শিরোনাম চরিত্র টীকা  ২০১৪-১৭, ২০২১ ক্যাজুয়াল্টি গ্রেস বিউচ্যাম্প ৪১ পর্ব  ২০১৬ হৌডিনি অ্যান্ড ডয়েল ম্যারি কোনান ডয়েল ৬ পর্ব  ২০১৯ টার্ন আপ চার্লি বিয়া ১ পর্ব  ২০২০ গেট ইভেন মাইকা ক্যাভানাফ প্রধান চরিত্র  ২০২২ হাউজ অব দ্য ড্রাগন তরুণী অ্যালিসেন্ট হাইটাওয়ার ৫ পর্ব   পাদটীকা    তথ্যসূত্র    বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:আইএমজি মডেলসের মডেল বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ ধারাবাহিক নাটকের অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শিশু অভিনেত্রী বিষয়শ্রেণী:ইংল্যান্ডের এলজিবিটিকিউ অভিনয়শিল্পী বিষয়শ্রেণী:লন্ডনের অভিনেত্রী বিষয়শ্রেণী:জীবিত ব্যক্তি বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ সোপ অপেরা অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ইংরেজ কণ্ঠ অভিনয়শিল্পী বিষয়শ্রেণী:ইংরেজ চলচ্চিত্র অভিনয়শিল্পী বিষয়শ্রেণী:ইংরেজ টেলিভিশন অভিনয়শিল্পী বিষয়শ্রেণী:ইংরেজ মঞ্চ অভিনয়শিল্পী বিষয়শ্রেণী:২১শ শতাব্দীর ইংরেজ অভিনয়শিল্পী বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
আরমান্দো রেয়েস (, ; ২৮ এপ্রিল ১৮৯৩ – ৭ সেপ্টেম্বর ১৯৫৪) একজন আর্জেন্টিনীয় পেশাদার ফুটবল খেলোয়াড় ছিলেন। ভক্তদের কাছে এল নেগ্রো ডাকনামে পরিচিত রেয়েস তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেছিলেন।  রেয়েস ১৯১৪ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ২৩ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, যার উভয় আসরেই তিনি রানার-আপ হয়েছিলেন।   আন্তর্জাতিক ফুটবল  রেয়েস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।   ব্যক্তিগত জীবন  আরমান্দো রেয়েস ১৮৯৩ সালের ২৮শে এপ্রিল তারিখে আর্জেন্টিনার আভেয়ানেদায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৪ সালের ৭ই সেপ্টেম্বর তারিখে, আর্জেন্টিনায় ৬১ বছর বয়সে তিনি মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল আর্জেন্টিনা  ১৯১৪  ১  ০ ১৯১৬  ৬  ০ ১৯১৭  ৭  ০ ১৯১৮  ৫  ০ ১৯১৯  ৪  ০ সর্বমোট  ২৩  ০   তথ্যসূত্র    বহিঃসংযোগ          বিষয়শ্রেণী:১৮৯৩-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আভেয়ানেদার ফুটবলার
উত্তরাঞ্চল ক্রিকেট দল বাংলাদেশি ঘরোয়া ক্রিকেট টুর্নামেন্টের একটি দল, যারা বিসিএলে প্রথম-শ্রেণীর ক্রিকেট ম্যাচে অংশ নিয়ে থাকে। দলটির সত্ত্ব বিক্রি না হওয়ায় দলটি বিসিবি উত্তরাঞ্চল নামেও পরিচিত। দলটি বাংলাদেশের পূর্বভাগ তথা, রাজশাহী ও রংপুর বিভাগের প্রতিনিধিত্ব করে থাকে। দলটি বিসিএলে শুরুর মৌসুম তথা ২০১২-১৩ মৌসুম থেকে খেলে আসছে। দলটি বিসিএলে একবার শিরোপা জিততে পেরেছে।   তথ্যসূত্র   বিষয়শ্রেণী:বাংলাদেশের প্রথম-শ্রেণীর ক্রিকেট দল বিষয়শ্রেণী:বাংলাদেশ ক্রিকেট লিগ বিষয়শ্রেণী:রাজশাহী বিভাগ বিষয়শ্রেণী:রংপুর বিভাগ বিষয়শ্রেণী:২০১২-এ বাংলাদেশে প্রতিষ্ঠিত
লিথুয়ানিয়া (; লিথুনীয় ভাষা: Lietuva;) উত্তর ইউরোপের একটি রাষ্ট্র। উত্তরের লাতভিয়া ও এস্তোনিয়ার সাথে লিথুয়ানিয়াও একটি বাল্টিক রাষ্ট্র এবং তিনটি বাল্টিক রাষ্ট্রের মধ্যে বৃহত্তম। ভিলনিয়াস দেশটির বৃহত্তম শহর ও রাজধানী এবং এটি বেলারুশের সাথে সীমান্তে দেশের দক্ষিণ-পূর্ব অংশে অবস্থিত।  লিথুয়ালিনয়া বাল্টিক সাগরের পূর্ব উপকূলে সুইডেনের বিপরীত তীরে অবস্থিত। এর উত্তর সীমান্তে লাটভিয়া, পূর্ব ও দক্ষিণে বেলারুশ, দক্ষিণ-পশ্চিমে পোল্যান্ড ও কালিনিনগ্রাদ ওবলাস্ত নামক রুশ ছিটমহল।  লিথুয়ানিয়া অরণ্য, নদী ও হ্রদে পরিপূর্ণ। জনসংখ্যার বেশির ভাগই জাতিগতভাবে লিথুয়ানীয় এবং রোমান ক্যাথলিক গির্জার সদস্য।  এছাড়া এখানে রুশ ও পোলীয় সংখ্যালঘু গোষ্ঠী বাস করেন। কিছু কিছু লিথুয়ানীয় কালিনিনগ্রাদকে লিথুয়ানিয়ার অন্তর্গত দেখতে চান।  লিথুয়ানিয়া একসময় অনেক বড় একটি দেশ ছিল। বর্তমান বেলারুশ ও ইউক্রেনের অধিকাংশ এলাকা এর অধীনে ছিল। ১৯১৮ সালে একটি একটি স্বাধীন রাষ্ট্র হিসেবে জন্ম নিলেও ১৯৪০ সালে সোভিয়েত ইউনিয়ন এটি দখলে নিয়ে নেয়। দ্বিতীয় বিশ্বযুদ্ধের পর এটি সাম্যবাদী সরকারের অধীনে প্রায় ৪ দশক ধরে পরিচলিত হয়। ১৯৯১ সালে সোভিয়েতদের পতনের পর দেশটি আবার স্বাধীনতা লাভ করে। ১৯৯২ সালে দেশটিতে প্রথম গণতান্ত্রিক নির্বাচন সম্পন্ন হয়।  ১৯৯০-এর দশকে দেশটি অর্থনীতি বিরাষ্ট্রীয়করণে মনোযোগ দেয়। কিন্তু অর্থনৈতিক মন্দা, মুদ্রাস্ফীতি ও বেকারত্ব সমস্যা ভয়াবহ রূপ লাভ করে। ২১শ শতকে এসে লিথুয়ানিয়া ন্যাটো ও ইউরোপীয় ইউনিয়নে যোগদান করেছে। রুশীকরণ থেকে দেশটি অনেক ক্ষতিগ্রস্ত হয়েছে।   ইতিহাস    রাজনীতি  ১৯৯২ সালে দেশটিতে প্রথম গণতান্ত্রিক নির্বাচন সম্পন্ন হয়।   প্রশাসনিক অঞ্চলসমূহ    ভূগোল    অর্থনীতি  ২০২২ সালে লিথুনিয়াতে বিদেশিদের বিনিয়োগের পরিমাণ ছিলো ৫ মিলিয়ন মার্কিন ডলারের বেশি। ২০২৩ সালের হিসাব অনুযায়ী দেশটির মাথাপিছু আয় ২৮ হাজার মার্কিন ডলারের বেশি। যা সারা বিশ্বের মধ্যে ৪১ তম। বর্তমানে দেশটির জিডিপি ১১২ মিলিয়ন মার্কিন ডলার ছাড়িয়ে গেছে।   জনসংখ্যা  লিথুয়ানিয়া জনসংখ্যা ২০২১ সালের হিসাব অনুযায়ী ২.৮০১ মিলিয়ন। এদেশে পুরুষদের তুলনায় নারীদের সংখ্যা বেশি।   সংস্কৃতি    আরও দেখুন    তথ্যসূত্র    বহিঃসংযোগ   বিষয়শ্রেণী:ইউরোপের রাষ্ট্র বিষয়শ্রেণী:লিথুয়ানিয়া বিষয়শ্রেণী:জাতিসংঘের সদস্য রাষ্ট্র বিষয়শ্রেণী:ইউরোপীয় ইউনিয়নের সদস্য রাষ্ট্র বিষয়শ্রেণী:ন্যাটোর সদস্য রাষ্ট্র বিষয়শ্রেণী:থ্রি সিস ইনিশিয়েটিভের সদস্য রাষ্ট্র বিষয়শ্রেণী:ভূমধ্যসাগরীয় ইউনিয়নের সদস্য রাষ্ট্র বিষয়শ্রেণী:ওইসিডি সদস্য বিষয়শ্রেণী:প্রজাতন্ত্র বিষয়শ্রেণী:১৯১৮-এ প্রতিষ্ঠিত রাষ্ট্র ও অঞ্চল বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল বিষয়শ্রেণী:সার্বভৌম রাষ্ট্র
thumb|right|150px বাংলাদেশের অর্থনীতি একটি নিম্ন আয়ের উন্নয়নশীল এবং স্থিতিশীল অর্থনীতি। ১৯৭১ খ্রিস্টাব্দে স্বাধীনতা অর্জনের পর থেকে বাংলাদেশ অর্থনীতিতে দীর্ঘ পথ পাড়ি দিয়ে অগ্রগতি অর্জন করেছে। বাংলাদেশের তৈরি পোষাক শিল্প বিশ্বের বৃহত্তম শিল্পের মধ্যে অন্যতম। বাংলাদেশ বর্ধিত জনসংখ্যার অভিশাপ সত্ত্বেও খাদ্যে স্বয়ংসম্পূর্ণতা অর্জন করেছে। এর মূল কারণ হচ্ছে অভ্যন্তরীন উৎপাদন অনেক বৃদ্ধি পেয়েছে।   বিস্তারিত
লালুয়া বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।   আয়তন  লালুয়া ইউনিয়নের আয়তন ৯,৫২৮ একর।   প্রশাসনিক কাঠামো  লালুয়া ইউনিয়ন কলাপাড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী লালুয়া ইউনিয়নের মোট জনসংখ্যা ২১,৫৬২ জন। এর মধ্যে পুরুষ ১০,৯০৭ জন এবং মহিলা ১০,৬৫৫ জন। মোট পরিবার ৫,৩১৩টি।   শিক্ষা  ২০১১ সালের আদমশুমারি অনুযায়ী লালুয়া ইউনিয়নের সাক্ষরতার হার ৪০.৩%।   আরও দেখুন   কলাপাড়া উপজেলা  কলাপাড়া থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:কলাপাড়া উপজেলার ইউনিয়ন
মর্নিং ইন এ পাইন ফরেস্ট () রাশিয়ান চিত্রকর ইভান শিশকিন ও কনস্টানটিন সাভিৎস্কি অঙ্কিত একটি বিখ্যাত চিত্রকর্ম। ১৮৮৯ খ্রীস্টাব্দে চিত্রটির অঙ্কন সম্পন্ন হয়। পুরো চিত্রকর্মটিই শিশকিনের অঙ্কিত, কেবল ভালুক চারটি বাদে। ভালুকগুলো কনস্টানটিন সাভিৎস্কি কর্তৃক অঙ্কিত হয়। প্রথমে অবশ্য মাত্র দু'টি ভালুক আঁকা হয়, পরে আরও দু'টি আঁকা হয়। পরবর্তীতে সাভিৎস্কির সাক্ষর চিত্রকর্মটি থেকে মুছে ফেলা হয় এই যুক্তিতে যে চিত্রকর্মটির মূল অংশ শিশকিনের আঁকা।Ivan Shishkin,Morning in a Pine Forest , Masterpieces of Russian Painting.  চিত্রকর্মটির মূল বক্তব্য কুয়াশাচ্ছন্ন পাইন বনের পটভূমিতে এক উপড়েপড়া গাছকে ঘিরে মা ভালুক আর তার তিনটি ছানার খেলাধুলা।   তথ্যসূত্র    বহিঃসংযোগ   Morning in a Pine Forest, Agniart.ru.  বিষয়শ্রেণী:১৮৮৯-এর চিত্রকর্ম বিষয়শ্রেণী:ইভান শিশকিনের চিত্রকর্ম
thumb|Careya arborea কুম্ভি (), (), (বৈজ্ঞানিক নাম:Careya arborea) হচ্ছে লিসিথিডাসি পরিবারের একটি উদ্ভিদ প্রজাতি, যেটি ভারতীয় উপমহাদেশ, আফগানিস্তান এবং ইন্দোচীনের স্থানীয় উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮  বিবরণ কুম্ভি মধ্যম আকৃতির গাছ। এটি প্রচুর ডালপালা বিশিষ্ট পাতাঝরা গাছ। উচ্চতায় ১৫ থেকে ২০ মিটার।  বিস্তৃতি বাংলাদেশ, ভারত, নেপাল, শ্রীলঙ্কা, পাকিস্তান, আফগানিস্তান, লাওস, মিয়ানমার, থাইল্যান্ড ও মালয়েশিয়া পর্যন্ত বিস্তৃত।  চিত্রশালা   আরও দেখুন   Pīlu  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:এশিয়ার উদ্ভিদ বিষয়শ্রেণী:ভারতের উদ্ভিদ বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:লিসিথিডাসি ক বিষয়শ্রেণী:নেপালের উদ্ভিদ বিষয়শ্রেণী:ভারতীয় উপমহাদেশের উদ্ভিদকুল
ক্যারেন মারি অ্যাগার্ড অর্রস্টেট অ্যান্ডারসন (জন্ম ১৩ আগস্ট ১৯৮৮), পেশাগত পরিচয় ‘’মো'’ (), একজন ডেনিস গায়িকা, সঙ্গীতরচয়িতা এবং রেকর্ড প্রযোজক, যিনি সোনি মিউজিক এন্টারটেইনমেন্টের সাথে চুক্তিবদ্ধ।  ডেনমার্কের উবেরুডে জন্মগ্রহণ করা এই গায়িকাকে ইলিক্ট্রোপপ শিল্পী গ্রাইমস ও টুইন স্যাডোর সাথে তুলনা করা হয়ে থাকে। ডেনিশ ভাষায়  ‘’মো'’ নামের অর্থ কুমারী। তার প্রথম অ্যালবাম ‘’নো মাইথলজিস টু ফলো’’ ২০১৪ সালের মার্চে প্রকাশিত হয়।  ২০১৪ সালে মো একক গান  ‘’বেগ ফর ইট’’-এ অস্ট্রেলিয়ান র্যাপার ইগি এ্যাজালিয়ার সাথে সমন্বয় করেন, যেটি ইউএস ‘’বিলবোর্ড’’ হট ১০০-এ ২৭তম স্থানে জায়গা করে নেয়, আর এটিই ছিল চার্টে প্রবেশ করা মো’র প্রথম গান। এর পরের বছর, মো মেজর ল্যাজার ও ডিজে স্নেকের একক ‘’লিন অন’’-এ সমন্বয় করেন, যেটি আন্তর্জাতিক চার্টগুলোতে ভালো অবস্থানে ছিল। এটি অস্ট্রেলিয়ায় ১ম, যুক্তরাজ্যে ২য়, এবং  যুক্তরাষ্ট্রে ৪র্থ স্থান অবস্থানে ছিল। ২০১৮ সালের অক্টোবর,  মো তার দ্বিতীয় স্টুডিও অ্যালবাম ‘’ফরেভার নেভারল্যান্ড’’ প্রকাশ করেন।   ব্যক্তিগত জীবন  ২০১৪ সাল থেকে মো ম্যাডস ড্যামসগার্ড ক্রস্টিয়ানসেনের সাথে সম্পর্কে জড়িয়েছেন। মো বর্তমানে ডেনমার্কের কোপেনহেগেনে বাস করছেন।  তথ্যসূত্র  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্ডি পপ সঙ্গীতজ্ঞ বিষয়শ্রেণী:২১শ শতাব্দীর নারী পিয়ানোবাদক
আল্লু রামালিঙ্গাইয়া (১ অক্টোবর ১৯২২ - ৩১ জুলাই ২০০৪) পালাকোল্লুর একজন ভারতীয় তেলুগু কৌতুক অভিনেতা যিনি ১০০০টিরও বেশি টলিউড চলচ্চিত্রে অভিনয় করেছিলেন।   তথ্যসূত্র    বহিঃসংযোগ      বিষয়শ্রেণী:১৯২২-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:অন্ধ্রপ্রদেশের চলচ্চিত্র প্রযোজক বিষয়শ্রেণী:অন্ধ্রপ্রদেশের অভিনেতা বিষয়শ্রেণী:তেলুগু অভিনেতা বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:তেলুগু কৌতুকাভিনয়শিল্পী বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:২০শ শতাব্দীর কৌতুকাভিনয়শিল্পী বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় মঞ্চ অভিনেতা বিষয়শ্রেণী:নন্দী পুরস্কার বিজয়ী বিষয়শ্রেণী:পশ্চিম গোদাবরী জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশের আর্থ-সামাজিক-জ্ঞানতাত্ত্বিক-অবকাঠামোগত অবস্থা বিবেচনায় এধরণের শিক্ষাপ্রতিষ্ঠানের নিবন্ধ দ্রুত বিচারধারায় তাৎক্ষণিকভাবে অপসারণ যোগ্য হওয়া উচিত। Ashiq Shawon (আলাপ) ১২:০৫, ১২ মে ২০২৪ (ইউটিসি) আমিনপুর আয়েন উদ্দিন উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৬:০২, ৩ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইবনে আল-রাক্কাম মুহাম্মদ ইবনে ইব্রাহিম আল-মুরসি আল-আন্দালুসি আল-তুনিসি আল-আওসি (, ইবনে আল-রাক্কাম নামেও পরিচিত ছিলেন) ছিলেন ১৩শ শতাব্দীর একজন আন্দালুসিয়ান-আরব জ্যোতির্বিজ্ঞানী, গণিতবিদ এবং চিকিৎসক; তবে তিনি একজন সুন্নি মুসলিম ধর্মতাত্ত্বিক এবং আইনবিদও।   জীবনী  আবু আবদুল্লাহ ইবনে আল-রাকাম ১২৫০ সালে মুরসিয়ায় নিসবা আল -আওসির একটি পরিবারে জন্মগ্রহণ করেন। তিনি সম্ভবত বনু আওস গোত্রের। ১২৬৬ সালে ক্যাস্টিল কর্তৃক মুরসিয়া দখল না করা পর্যন্ত সেখানে তিনি বেড়ে ওঠেন এবং পড়াশোনা করেন। তিনি মুরসিয়া ছেড়ে বর্তমান আলজেরিয়ার বেজাইয়া শহরের উদ্দেশ্যে রওনা হন এবং তিউনিসিয়া যাওয়ার আগ পর্যন্ত সেখানে বসবাস করেন এবং কিছু বই লিখে সেখানে সময় কাটান। পরবর্তীকালে, তিনি গ্রানাডার দ্বিতীয় মুহাম্মদের আমন্ত্রণ গ্রহণ করে গ্রানাডার আমিরাতের রাজধানী গ্রানাদায় বসতি স্থাপন করেন।  যদিও ইবন আল-খতিব তিনি বেশ কিছু কাজ করেছেন বলে দাবি করেছেন, তবে তার মাত্র তিনটি কাজ টিকে আছে। এই কাজগুলির মধ্যে দুটি হল জ্যোতির্বিদ্যা সংক্রান্ত টেবিল যা বিষয় এবং বিষয়বস্তু উভয় ক্ষেত্রেই একই রকম। যেহেতু টেবিল দুটি ভিন্ন শহরের স্থানাঙ্ক, বেজাইয়া এবং তিউনিসকে মানিয়ে নেওয়ার জন্য তৈরি করা হয়েছিল, তাই টেবিলের অক্ষাংশে পার্থক্য বিদ্যমান। তৃতীয় কাজ, "রিসালা ফি'ইলম আল-জিলাল", সূর্যালোকের উপর একটি গুরুত্বপূর্ণ গ্রন্থ, এবং আল-আন্দালুস থেকে বেঁচে থাকা এটির একমাত্র সম্পূর্ণ গ্রন্থ।   কর্ম    জ্যোতির্বিদ্যা    Arnau Teruel = Padre y Dios del Nuevo Mundo  রিসালা ফি'ইলম আল-দাইলাল : প্রথম এস্কোরিয়াল নম্বর (৭/৯১৩) এবং দ্বিতীয় নম্বরে (১২/৯১৮) এর একটি অনুলিপি রয়েছে।  আল-জিজ আল-কাওয়িম ফি ফুনুন আল-তা'দিল ওয়া-ল-তাক্বীম : রাবাতে পাবলিক লাইব্রেরিতে এর একটি অনুলিপি রয়েছে, সংখ্যা (২৬০)।  তাইদিল মুনাখ আলআহলাত।  আল-জিজ আল-মুস্তাউফি।   ঔষধ    দ্য গ্রেট বুক  দ্য বুক অব অ্যানিমলস অ্যান্ড প্রোপার্টিজ (কিতাব আল-হায়াওয়ান ওয়া-খাওয়াসস)  আ সামারি অব কমপিটেন্স (অর অ্যাব্রেভিয়েশন)।  ট্রিটিং ডিজিজেস।  অথরশিপ ইন মেডিসিন: এটি দুটি অংশ নিয়ে গঠিত। রাবাতে সরকারি কোষাগারে এর একটি কপি রয়েছে, নম্বর (২৬৬৭)।   আইনশাস্ত্র    আবকার আল-আফকার ফি আল-উসুল।  তালখিস আলমুবাহত।   গণিত    আল-তানাবিহ ওয়ালতাবসির ফি কাওয়ায়েদ আলতকসি : রাবাতে হাসানিয়া কোষাগারে এর একটি কপি রয়েছে, নং (৪৭৪৯)   কৃষি    প্ল্যান্টস   আরও দেখুন    ইসলামিক জ্যোতির্বিদ্যা  সূর্যঘরি  ইবনুল হাইম আল-ইশবিলি   তথ্যসূত্র   এই নিবন্ধটির সম্পূর্ণ বা আংশিক অংশ নিচের নিবন্ধটির অনুবাদ থেকে নেওয়া হয়েছে https://www.marefa.org/ابن_الرقام  বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:মধ্যযুগীয় আরব গণিতবিদ বিষয়শ্রেণী:মধ্যযুগীয় আরব চিকিৎসক বিষয়শ্রেণী:মধ্যযুগীয় আরব জ্যোতির্বিজ্ঞানী বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:১৩১৫-এ মৃত্যু বিষয়শ্রেণী:১২৫০-এ জন্ম বিষয়শ্রেণী:১৩শ শতাব্দীর আন্দালুসের ব্যক্তি
বুয়ালাম খুখি (, ; জন্ম: ৯ জুলাই ১৯৯০) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল সাদ এবং কাতার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।  ২০১৩ সালে, বুয়ালাম কাতার অনূর্ধ্ব-বি দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় এক বছর যাবত কাতারের বয়সভিত্তিক দলের হয়ে খেলার পর, তিনি ২০১৩ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৯৭ ম্যাচে ১৯টি গোল করেছেন।  প্রারম্ভিক জীবন বুয়ালাম খুখি ১৯৯০ সালের ৯ই জুলাই তারিখে আলজেরিয়ার বু ইসমাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বুয়ালাম নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল কাতার  ২০১৩  ১  ০ ২০১৪  ১০  ৬ ২০১৫  ১০  ৪ ২০১৬  ১০  ১ ২০১৭  ৯  ০ ২০১৮  ৮  ১ ২০১৯  ২০  ৫ ২০২০  ৪  ০ ২০২১  ২০  ১ ২০২২  ৫  ১ সর্বমোট  ৯৭  ১৯  তথ্যসূত্র  বহিঃসংযোগ           বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতারি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাতারের আন্তর্জাতিক ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:কাতারের নাগরিকীকৃত নাগরিক